CELEX: 62020CA0637
Language: mt
Date: 2022-04-28 00:00:00
Title: Kawża C-637/20: Sentenza tal-Qorti tal-Ġustizzja (L-Ewwel Awla) tat-28 ta’ April 2022 (talba għal deċiżjoni preliminari tal-Högsta förvaltningsdomstolen – l-Isvezja) – Skatteverket vs DSAB Destination Stockholm AB (Rinviju għal deċiżjoni preliminari – Direttiva 2006/112/KE – Sistema komuni ta’ taxxa fuq il-valur miżjud – Artikolu 30a(1) – Kunċett ta’ “vawċer” – Artikolu 30a(3) – Kunċett ta’ “vawċer b’użi multipli” – Bejgħ ta’ karta li tagħti lid-detentur tagħha d-dritt li jibbenefika minn diversi provvisti ta’ servizzi turistiċi għal perijodu limitat)

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/11
            
         
      Sentenza tal-Qorti tal-Ġustizzja (L-Ewwel Awla) tat-28 ta’ April 2022 (talba għal deċiżjoni preliminari tal-Högsta förvaltningsdomstolen – l-Isvezja) – Skatteverket vs DSAB Destination Stockholm AB
      (Kawża C-637/20) (1)
      
      (Rinviju għal deċiżjoni preliminari - Direttiva 2006/112/KE - Sistema komuni ta’ taxxa fuq il-valur miżjud - Artikolu 30a(1) - Kunċett ta’ “vawċer” - Artikolu 30a(3) - Kunċett ta’ “vawċer b’użi multipli” - Bejgħ ta’ karta li tagħti lid-detentur tagħha d-dritt li jibbenefika minn diversi provvisti ta’ servizzi turistiċi għal perijodu limitat)
      (2022/C 237/14)
      Lingwa tal-kawża: l-Isvediż
      
         Qorti tar-rinviju
      
      Högsta förvaltningsdomstolen
      
         Partijiet fil-kawża prinċipali
      
      
         Rikorrent: Skatteverket
      
         Konvenut: DSAB Destination Stockholm AB
      
         Dispożittiv
      
      L-Artikolu 30a tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud, kif emendata bid-Direttiva tal-Kunsill (UE) 2016/1065 tas-27 ta’ Ġunju 2016, għandu jiġi interpretat fis-sens li strument li jagħti lid-detentur tiegħu d-dritt li jibbenefika minn diversi servizzi f’post partikolari, matul perijodu limitat u sa ċertu ammont, jistax jikkostitwixxi “vawċer”, fis-sens tal-Artikolu 30a(1) ta’ din id-direttiva, anki jekk, minħabba t-tul ta’ validità limitata ta’ dan l-istrument, konsumatur medju ma jistax jibbenefika mis-servizzi kollha proposti. L-imsemmi strument jikkostitwixxi “vawċer b’użi multipli”, fis-sens tal-Artikolu 30a(3) tal-imsemmija direttiva, peress li t-taxxa fuq il-valur miżjud dovuta fuq dawn is-servizzi ma hijiex magħrufa fil-mument tal-ħruġ tiegħu.
      
         (1)  ĠU C 53, 15.2.2021.